text: Regidor: Adrian Cabrera
  Tècniques: Inma Ginestar y Ana García
  Benvingut /da al Departament d´Educació de l´Ajuntament de Benissa.
  El dret a l'educació és un dret fonamental de tots els èssers humans que els permet adquirir coneixements i aconseguir així una vida social plena. El dret a l'educació és vital per al desenvolupament econòmic, social i cultural de totes les societats.
  L'objectiu principal d'aquesta regidoria és donar suport i fomentar l'educació en tots els àmbits, garantint la igualtat d'oportunitats per als nostres veïns i col·laborant estretament amb els diferents centres educatius per a aconseguir el millor futur per als nostres xiquets i jóvens.
  El Consell Escolar Municipal és l'òrgan de caràcter consultiu i de participació democràtica encarregat d'impulsar la participació dels diferents sectors que conformen la comunitat escolar del nostre municipi, així com d'organitzar i realitzar el seguiment dels processos de matriculació de l'alumnat.
  Elaborem conjuntament estratègies i activitats escolars i extraescolars que redunden en una millora de la qualitat educativa: activitats culturals, pràctiques dels estudiants, concursos infantils, campanyes d'animació lectora, tallers, programes de beques per al transport escolar...
  A més, organitzem les escoles de família, col·laborem amb les AMPAS, comptem amb un Gabinet Psicopedagògic Municipal i ens encarreguem de la conservació i manteniment dels edificis destinats a centres educatius.
  La regidoria d'Educació també organitza i coordina la formació de Persones a través de l'EPA i la formació musical a l'Escola Municipal de Música i Dansa Javier Santacreu.